open-index/open-wikipedia-markdown huggingface dataset:
SK Sigma Olomouc

**SK Sigma Olomouc** on tšekkiläinen vuonna 1919 perustettu jalkapalloseura. Olomoucin kaupungissa pelaava SK Sigma on perinteinen Tšekin pääsarjaseura, joka pelaa tälläkin hetkellä Synot ligassa. Sigma Olomouc on pelannut nykyisessä pääsarjassa koko sen olemassaolon ajan lukuun ottamatta kausia 2014–2015 ja 2016–2017. SK Sigma on saavuttanut viidesti Tšekin liigan pronssisijan (viimeksi kaudella 2003-2004), sekä sijoittunut kerran toiseksi (1995-1996). Euro-otteluja seuralle on kertynyt 56 kappaletta. Kauden 1991-1992 UEFA Cupissa seura eteni aina neljännesfinaaleihin asti pudottamalla jatkosta mm. hampurilaisen HSV, pudoten kuitenkin jatkosta Real Madridia vastaan. SK Sigma on pudottanut jatkosta eurokentillä myös mm. turkkilaisen Fenerbaçen (1992-1993 UEFA Cup) ja saksalaisen Borussia Dortmundin (2004-2005 Intertoto Cup).

## Stadion
Seuran kotistadion on vuonna 1940 avattu Andrův stadion. Stadion on yleisökapasiteetiltaan 12 566 -paikkainen. Andrův stadion on toiminut useaan otteeseen Tšekin jalkapallomaajoukkueen ottelujen pelipaikkana.

## Saavutukset
* UEFA Cupin neljännesfinaalit 1991-1992
* Intertoto Cupin finaalit 2000-2001
* Tšekkoslovakian liigan 3.sija 1990-1991 (SK Sigma MŽ Olomouc)
* Tšekkoslovakian liigan 3.sija 1991-1992 (SK Sigma MŽ Olomouc)
* Tšekin liigan 2.sija 1995-1996 (SK Sigma MŽ Olomouc)
* Tšekin liigan 3.sija 1997-1998
* Tšekin liigan 3.sija 2000-2001
* Tšekin liigan 3.sija 2003-2004
* Tšekin Cupin voitto 2012, 2025
* Tšekin Cupin 2.sija 2012

## Managerit
* Karel Brückner (1973–77, 1979–80, 1985–87)
* Petr Uličný (1986–89, 2.valmentaja)
* Karel Brückner (1990–94, 1997–98)
* Leoš Kalvoda (2000–01)
* Jiří Kotrba (11/2002)
* Vlastimil Petržela (3/2007–6/07)
* Petr Uličný (heinä. 2004–06)
* Martin Pulpit (2007–08)
* Zdeněk Psotka (2008–12/2011)
* Petr Uličný (12/2011–2012)
* Roman Pivarník (2012-)

## Aiheesta muualla
* Official website
* http://www.soccerway.com/teams/czech-republic/sk-sigma-olomouc/
Jacques Lataste

**Jacques Lataste** (7. kesäkuuta 1922 La Grand-Combe – 10. marraskuuta 2011) oli ranskalainen miekkailija ja olympiavoittaja.

Lataste voitti floretin joukkuekilpailussa vuosina 1948&ndash;1953 kaksi olympia- ja MM-kultaa sekä kaksi MM-kisojen hopeamitalia. Hän sai lajista lisäksi olympiahopeaa vuonna 1956. Lataste oli floretin henkilökohtaisessa kilpailussa pronssilla vuosien 1950 ja 1955 MM-kilpailuissa, ja vuoden 1952 olympialaisissa hän sijoittui lajissa neljänneksi.

## Lähteet
Lorenz Nieberl

**Lorenz Nieberl** (7. kesäkuuta 1919 &ndash; 12. huhtikuuta 1968) oli saksalainen rattikelkkailija ja olympiavoittaja. Hänen seuransa oli garmischpartenkircheniläinen SC Riessersee.

Niebert voitti kultamitalin sekä kahden että neljän miehen kelkasta MM-kisoissa 1951 ja toisti suorituksen vuoden 1952 olympialaisissa. Hän sai MM-kilpailuissa vuonna 1953 pronssia kahden miehen kisasta ja 1954 neljän miehen kelkoista. Nieberl kilpaili 36-vuotiaana Cortina d'Ampezzon olympialaisissa 1956, joissa hän sijoittui neljän miehen kisassa kuudenneksi ja kaksikossa yhdeksänneksi.

Nieberlin vaimo Evi Lanig ja tämän veli Hans-Peter olivat alppihiihtäjiä.

## Lähteet
Evi Lanig

**Evi Lanig** (s. 24. lokakuuta 1933 Bad Hindelang) on saksalainen entinen alppihiihtäjä. Lanig osallistui Oslon olympialaisiin 1952, joissa hän sijoittui syöksylaskussa yhdeksänneksi ja suurpujottelussa neljänneksitoista.

Lanigin veli Hans-Peter oli alppihiihtäjä ja aviomies Lorenz Nieberl rattikelkkailija.

## Lähteet
Ksylatsiini

**Ksylatsiini** on lääke jota käytetään sedaatioon, anestesiaan, kivunlievitykseen ja lihasten rentouttamiseen suurilla eläimillä. Se on johdettu klonidiinista.

Eläinlääketieteessä ksylatsiinia käytetään yksin tai yhdessä ketamiinin kanssa nukutuslääkkeenä. Käytöstä ihmisillä ei varsinaisesti tiedetä, mutta väärinkäyttöä esiintyy paikoitellen paljonkin (erityisesti Yhdysvalloissa), ja se voi johtaa voimakkaaseen riippuvuuteen tai pahimmillaan kuolemaan. 

Ksylatsiinia myydään Suomessa valmistenimillä Nerfasin vet, Rompun vet, Sefazin vet ja Xysol vet.

## Lähteet

## Aiheesta muualla
*PubChem: Xylazine 
*Kyoto Encyclopedia of Genes and Genomes (KEGG): Xylazine 
*ChemBlink: Xylazine
Käärmeankeriaat

**Käärmeankeriaat** (Ophichthidae) on ankeriaskaloihin kuuluva heimo. Heimon lajeja tavataan kaikista lämpimistä valtameristä.

## Lajit ja anatomia
Varhaisimmat käärmeankeriaiden heimoon kuuluvien lajien fossiilit on ajoitettu eoseenikaudelle. Heimo on lajimäärältään ankeriaskalojen lahkon suurin. Siihen kuuluu 52 sukua ja lähteestä riippuen 250&ndash;290 lajia. Käärmeankeriaiden heimo jaetaan Myrophinae-, johon kuuluu 11 sukua, ja Ophichthinae-alaheimoon, johon kuuluu 41 sukua.

Käärmeankeriaslajit saavuttavat yleensä noin 50 cm:n pituuden, mutta suurimmat lajit voivat kasvaa 250 cm pitkiksi. Ruumis on pitkulainen ja käärmemäinen. Selkä- ja peräevät ovat pitkät, mutta eivät kaikilla lajeilla ulotu kapenevan pyrstön kärkeen asti. Osalla lajeista ei ole rintaeviä. Silmät ovat lajeista riippuen joko kookkaat tai pienet. Kuonon kärki on heimon lajeilla usein terävä ja sieraimet kaukana toisistaan ja ovat joskus putkimaiset. Väritykseltään *Myrophinae*- ja *Ophichthinae*-alalahkojen lajit eroavat toisistaan. *Myrophinae*-lajit ovat useimmiten yksivärisen tummia, kun taas *Ophichthinae*-alalahkoon kuuluvat käärmeankeriaat ovat värikkäitä ja ruumiissa on täpliä, raitoja tai laikkuja.

## Levinneisyys ja elintavat
Käärmeankeriaita tavataan Atlantin, Intian valtameren ja Tyynenmeren alueilta. Ne ovat pääasiassa mereisiä rannikkoseutujen lajeja, mutta eräitä käärmeankeriaita tavataan myös joista. Suurin osa elää alle 200 metrin syvyydessä, mutta niitä on tavattu myös yli 800 metrin syvyydestä. Useat käärmeankeriaslajeita elävät kaivautuneena pyrstöedellä hiekka- tai sorapohjaan, josta ne vaanivat ravintoaan pieniä kaloja ja äyriäisiä. 

## Lähteet
Rona Nishliu

**Rona Nishliu** (s. 25. elokuuta 1986 Titova Mitrovica, Jugoslavia) on kosovonalbanialainen laulaja-lauluntekijä sekä radiojuontaja.

## Eurovision laulukilpailu 2012
Albanian kansalaisuuden tammikuussa 2012 saanut Nishliu edusti ensimmäisenä kosovolaissyntyisenä Albaniaa vuoden 2012 Eurovision laulukilpailussa kappaleellaan "Suus". Hän selviytyi ensimmäisestä semifinaalista loppukilpailuun, jossa sijoittui viidenneksi. 

Nishliun sijoitus oli Albanian euroviisuhistorian paras suoritus, parantaen vuonna 2004 asetettua edellistä ennätystä kahdella pykälällä.

## Aiheesta muualla
*
Graham Norton

**Graham William Walker** (s. 4. huhtikuuta 1963 Dublin), taiteilijanimeltään **Graham Norton**, on irlantilainen keskusteluohjelmien juontaja, näyttelijä ja koomikko. Hän on isännöinyt vuodesta 2007 lähtien Britannian yleisradioyhtiö BBC:llä omaa nimeään kantavaa *[[The Graham Norton Show]]* -keskusteluohjelmaa. Lisäksi Norton toimii kanavan euroviisukommentaattorina.

## Eurovision laulu- ja tanssikilpailut
Norton korvasi BBC:llä 35 vuotta Eurovision laulukilpailuja kommentoineen Sir Terry Woganin vuonna 2009. Lisäksi Norton toimi nyttemmin jo lakkautettujen Eurovision tanssikilpailujen juontajana kahteen otteeseen, vuosina 2007 ja 2008.

Hän juonsi vuoden 2023 Eurovision laulukilpailun finaalin yhdessä Alesha Dixonin, Hannah Waddinghamin ja Julia Saninan kanssa.

## Lähteet
Jäljet (Tommi Kaleniuksen albumi)

**Jäljet** on laulaja-lauluntekijä Tommi Kaleniuksen Message Recordsilla tuotettu debyyttialbumi vuodelta 2007. 

## Kappaleet
Kaikki kappaleet säveltänyt ja sanoittanut Tommi Kalenius sekä sovittanut Ville Riippa, ellei toisin mainittu.

#
#
#
#
#
#
#
#
#
#

## Kokoonpano
* Tommi Kalenius – laulu, akustinen kitara
* Jaakko Kääriäinen – sähkökitara, akustinen kitara
* Jukkis Kiviniemi – basso
* Risto Niinikoski – rummut
* Ville Riippa – kosketinsoitin, lyömäsoittimet
* Hannu Lepola – taustalaulu

### Tuotanto
* Ville Riippa – tuottaja, äänittäjä (El Camino & Fish Music), miksaaja (kappaleet 1, 2, 8 ja 10)
* Juha Jäntti – äänittäjä (HIP Studiot), miksaaja (kappaleet 3–7 ja 9)
* Antti Suonio – äänittäjä (laulu, Villa Tusculum)
* Tommi Kalenius – äänittäjä (laulu, Villa Tusculum)
* Svante Forsbäck – masteroija
* Antti Tuomi – kansikuva
* Tero Ahonen – kansikuva

## Aiheesta muualla
* Discogs
Jared Spurgeon

**Jared Spurgeon** (s. 29. marraskuuta 1989 Edmonton, Alberta) on kanadalainen jääkiekkoilija, pelipaikaltaan puolustaja. Hän edustaa NHL-seura Minnesota Wildia.

Spurgeonin veli, Tyler Spurgeon, on myös ammattilaisjääkiekkoilija.

## Ura

New York Islanders varasi WHL-junioriliigan mestarijoukkueessa Spokane Chiefsissä pelanneen Spurgeonin vuoden , kuudennella kierroksella. Spurgeon ei kuitenkaan solminut sopimusta Islandersin kanssa, ja varauksen rauettua hän sai ennen kautta 2010–2011 kutsun Minnesota Wildin harjoitusleirille.

Spurgeon teki Wildin kanssa kolmivuotisen tulokassopimuksen, ja aloitti ensimmäisen kautensa AHL-farmijoukkueessa Houston Aerosissa. Pelattuaan alkukaudesta 23 AHL-ottelua, hänet nostettiin ylös NHL-joukkueeseen, jossa on siitä lähtien myös pysynyt.

Spurgeon pelasi tulokassopimuksensa aikana 162 ottelua Wildissa ja teki niissä 50 pistettä. Hän kävi myös työsulun lyhentämällä kaudella 2012–2013 pelaamassa Sveitsin pääsarjan SCL Tigersissa. Spurgeon teki kesällä 2013 kolmen vuoden jatkosopimuksen Wildin kanssa. Spurgeon teki uuden vuonna 2016 alkavan neljävuotisen jatkosopimuksen jo kesken kauden 2015–2016.

Syyskuussa 2019 pelattuaan yhdeksän kautta Wildissa Spurgeon teki kaudesta 2019–2020 voimaan astuvan seitsemän vuoden ja vuosipalkaltaan noin 7,6 miljoonan dollarin sopimuksen. Hän oli kaudella 2018–2019 tehnyt uuden piste-ennätyksensä, 43 pistettä. Ennen kauden 2020-2021 alkua Wild nimesi Spurgeonin joukkueen kapteeniksi.

Spurgeon oli kauden 2020–2021 jälkeen ehdolla NHL:n herrasmiespelaajalle jaettavaan Lady Byng Memorial Trophyyn. Hän oli Mikael Granlundin jälkeen toinen Wildin pelaaja, joka on ollut ehdolla kyseiseen palkintoon. Spurgeon oli ehdolla palkintoon myös kauden 2021–2022 jälkeen.

## Lähteet
Ihminen on ihmisiä

**Ihminen on ihmisiä** on laulaja-lauluntekijä Tommi Kaleniuksen toinen sooloalbumi vuodelta 2011.

Albumi nousi Suomen virallisen listan sijalle 36.

Albumin Spotify-versiossa on yhdentoista kappaleen lisäksi myös 12. kappale "Elämän virta"

## Kappaleet
#
#
#
#
#
#
#
#
#
#
#
#

## Lähteet

## Aiheesta muualla
* Ihminen on ihmisiä iTunes-sivustolla
* Ihminen on ihmisiä - Discogs.com
Hans-Peter Lanig

**Hans-Peter Lanig** (7. joulukuuta 1935 Bad Hindelang – 28. tammikuuta 2022) oli saksalainen alppihiihtäjä ja olympiamitalisti.

Lanig sijoittui Cortina d'Ampezzon olympialaisissa 1956 syöksylaskussa viidenneksi ja suurpujottelussa seitsemänneksi. Vuoden 1960 kisoissa hän sai syöksyssä hopeamitalin, jonka lisäksi hän oli pujottelussa seitsemäs ja suurpujottelussa kolmastoista.

Hans-Peterin sisko Evi oli alppihiihtäjä ja tämän aviomies Lorenz Nieberl rattikelkkailija.

## Lähteet
Speak Now World Tour – Live

**Speak Now World Tour – Live** on yhdysvaltalaisen laulaja Taylor Swiftin live-albumi ja konserttielokuva vuodelta 2011. Se on Swiftin ensimmäinen live-albumi. Julkaisu sisältää videoita ja live-nauhoituksia Swiftin *[[Speak Now World Tour]]* -kiertueen keikoilta vuodelta 2011.

Livealbumi nousi Yhdysvalloissa Billboard 200 -listan sijalle 11 ja Australiassa listasijalle 16. Video on myynyt Australiassa kolminkertaista platinaa.

Livealbumin Brasilian painoksessa on bonusraitana kappaleen ”Long Live” uusi versio, jolla vierailee laulaja Paula Fernandes. Tämä versio julkaistiin singlenä Brasiliassa.

## Julkaisu
*Speak Now World Tour – Live* julkaistiin Yhdysvalloissa ja useimmissa muissa 21. marraskuuta 2011. Se oli Swiftin ensimmäinen livealbumi. Julkaisussa on mukana sekä CD että DVD tai Blu-ray. CD:llä olevat äänitykset julkaistiin lisäksi latauksina ja myöhemmin suoratoistopalveluissa.

Yhdysvalloissa oli myynnissä standardipainoksen lisäksi erikoispainos, jonka saattoi ostaa vain Target-liikkeistä. Brasiliassa julkaistiin vuonna 2012 livealbumin erikoispainos, jossa on bonuskappaleena Swiftin ja brasilialaisen laulajan Paula Fernandesin esittämä versio kappaleesta ”Long Live”.

## Sisältö
Julkaisu sisältää videoita ja live-nauhoituksia Swiftin *[[Speak Now World Tour]]* -kiertueen keikoilta vuodelta 2011. Swift esitti kiertueella kaikki albuminsa *[[Speak Now]]* kappaleet, muutamia vanhempia kappaleita ja cover-versioita muiden artistien kappaleista. Kappaleet ovat tyyliltään country-, pop- ja pop rock -musiikkia.  

CD ja video sisältävät osin eri kappaleet. Videolla on mukana myös backstage-materiaalia.  

## Single

Swiftin ja Paula Fernandesin duettoversio kappaleesta ”Long Live” julkaistiin singlenä Brasiliassa.  Duettoversio on osittain portugalinkielinen. Portugalinkieliset sanat ovat Fernandesin kirjoittamat. 

”Long Live” on ainoa livealbumilta julkaistu single. Siitä tuli Brasiliassa paikallinen hitti. Se nousi Brasilian iTunesin listan kärkeen ja radiosoittolistan sijalle 5.

## Kappaleet
### Livealbumi

### Videojulkaisu

## Listasijoitukset

## Myyntipalkinnot

## Katso myös
* Speak Now
* Speak Now World Tour

## Huomioita

## Lähteet

## Aiheesta muualla
*
Martina Linder

**Martina Linder** (s. 1966 Helsinki) on suomalainen Circus Helsingin toiminnanjohtaja. hän on koulutukseltaan oikeustieteen kandidaatti.

Linder perusti sirkuksen vuonna 2001. Se toimi aluksi Kulttuurikeskus Caisan tiloissa.

Sirkus järjestää myös koulutusta ja leirejä.

## Lähteet

## Aiheesta muualla
*Helsinki info
Rantahämähäkki

**Rantahämähäkki** eli **raitarannakki** tai **raitarantuli** (*Dolomedes fimbriatus*) on kiitohämähäkkien (Pisauridae) heimoon kuuluva Euroopassa ja Aasiassa tavattava hämähäkkilaji. Se kuuluu Suomen suurimpiin hämähäkkilajeihin.

## Koko ja ulkonäkö
Koiraat ovat useimpien hämähäkkien tavoin pienempiä kuin naaraat. Naaraan ruumis voi olla jopa 22 mm pitkä, ja raajojen kanssa se yltää jopa 70 mm:n pituuteen asti. Rantahämähäkki on helppo tuntea paitsi koostaan, myös kontrastisesta värityksestään. Eläimen selkäpuolella on kaksi leveää vaaleankeltaista tai valkoista juovaa, jotka kulkevat tumman ruumiin sivuilla eturuumiin kärjestä takaruumiin kärkeen. Takaruumiissa on juovien välissä vaaleita pilkkuja, ja vatsapuolella on neljä vaaleaa pituusjuovaa.

## Elinympäristö ja elintavat
Rantahämähäkkejä tavataan rannoilla ja aukeilla soilla, mutta nuoria yksilöitä myös kuivilla paikoilla jopa puissa ja pensaissa. Hämähäkkejä voi nähdä kulkevan vedessä vesimittarin tavoin pitkin veden pintakalvoa: hämähäkki käyttää hyödykseen veden pintajännitystä, joka antaa sille kyvyn kävellä veden päällä. Tämän lisäksi se voi myös sukeltaa veden alle tarpeen vaatiessa, ja tällöin ilman jäädessä loukkuun sen karvoihin, näyttää hämähäkki hopeiselta.

Rantahämähäkki ei kudo pyyntiverkkoa vaan liikkuu sammalikolla tai kasvillisuuden seassa etsien saalishyönteisiä hyvän näköaistinsa turvin. Usein hämähäkki saalistaa myös veden pintakalvolla pitäen etummaisia raajojaan ojennettuna vedenpinnalle. Näin se havaitsee saaliseläinten tuottamat värähtelyt. Vedessä rantahämähäkki saalistaa hyönteisten lisäksi sammakonpoikasia sekä pieniä kaloja. Ruokailu tapahtuu kasvillisuudessa vedenpinnan yläpuolella.

Koiras kosiskelee naarasta heiluttelemalla raajojaan sen edessä. Naaras kantaa munia pallomaisessa munakotelossa vatsapuolellaan ja pitelee siitä kiinni leuoillaan. Munakoteloa kantava naaras pitää yleensä kahta etummaista raajaparia yhdessä. Hieman ennen poikasten kuoriutumista naaras kutoo kasvillisuuden joukkoon seitistä telttamaisen verkon, jonka alle se asettaa munakotelon. Naaras vartioi verkkoa kunnes poikaset ovat hajaantuneet ympäristöön. 

## Lähteet

## Aiheesta muualla
* ITIS: Dolomedes fimbriatus 
* Parikkalan eläimet 
* Natur-Lexicon.com
Circus Helsinki

**Circus Helsinki** on juristi Martina Linderin vuonna 2001 perustama sirkuskoulu. Se toimi aluksi Kulttuurikeskus Caisan tiloissa, mutta nykyisin koululla on toimitilat Suvilahdessa. Circus Helsinki on Suomen suurin sirkuskoulu, jossa käy viikoittain yli 1000 oppilasta vauvoista aikuisiin. Sirkuskoulu järjestää viikko-opetuksen lisäksi leirejä, tiiviskursseja ja sirkusesityksiä. Lisäksi Circus Helsinki järjestää joka kolmas vuosi kansainvälisen YlösAlas-nuorisosirkusfestivaalin. Koulun esiintyvä ryhmä on menestynyt monilla festivaaleilla ja kilpailuissa Suomessa ja ulkomailla.

## Lähteet

## Aiheesta muualla
*Circus Helsingin kotisivu
Səbinə Babayeva

**Səbinə Babayeva** (s. 2. joulukuuta 1979 Baku) on azerbaidžanilainen laulaja. Hän edusti maataan Eurovision laulukilpailussa 2012.

## Eurovision laulukilpailu 2012

Babayeva edusti Azerbaidžania vuoden 2012 Eurovision laulukilpailussa kappaleellaan *"*When the Music Dies*"*. Hänet valittiin Azerbaidžanin edustajaksi vasta viidennellä yrityksellä, Babayevan osallistuttua maan karsintoihin jokaisena vuonna Azerbaidžanin liityttyä kilpailuun 2008.

Azerbaidžanin edellisen vuoden voiton ansiosta Babayeva pääsi suoraan loppukilpailuun hänen kotikaupungissaan Bakussa järjestetyssä kilpailussa. Hänen lopulliseksi sijoituksekseen tuli lopulta neljäs, 150 pisteellä. Babayeva myös palkittiin ennen kilpailua lehdistön suosikkina.

## Aiheesta muualla
*
Phillip Tobias

**Phillip Vallentine Tobias** (14. lokakuuta 1925 Durban, Etelä-Afrikan unioni – 7. kesäkuuta 2012 Johannesburg, Etelä-Afrikka) oli eteläafrikkalainen paleoantropologi ja Johannesburgissa sijaitsevan Witwatersrandin yliopiston professori emeritus. Hän teki uraauurtava työtä Etelä-Afrikan kuuluisilla hominidien fossiilien löytöpaikoilla, ja hän on maailman johtavia ihmisen evoluution asiantuntijoita.

Tobias syntyi Durbanissa 1925. High schoolin jälkeen hän aloitti histologian ja fysiologian opiskelut Witwatersrandin yliopistossa. Hän valmistui 1946 ja teki väitöskirjansa 1953. Tobias oli 1955 biologisen antropologian tutkijatohtorina Duckworthin laboratoriossa. Hän jatkoi 1956 tutkijatohtorina Chicagon ja Michiganin yliopistossa. Tobiasin toinen väitöskirja Witwatersrandiin valmistui 1967.

Urallaan Tobias teki paljon kaivauksia Etelä-Afrikan Sterkfonteinin luolilla. Lisäksi hän kaivoi muun muassa Olduvain rotkolla, Tansaniassa, mistä löysi 1964 Louis Leakeyn kanssa varhaisimpia *[[Homo habilis]]in* jäänteitä. Tobias oli ollut 1953 paljastamassa vuonna 1912 löydettyä Piltdownin ihmistä väärennökseksi. Tobias ilmoitti 1995 ryhmänsä löytäneen Sterkfonteinista lähes täydellisen hominidin luurangon, *[[Little Foot]]in*.

Tobias jäi 1990 eläkkeelle Witwatersrandin yliopistosta. Hän oli toiminuta 1980–1982 lääketieteiden tiedekunnan dekaanina, ja vuonna 1994 hänestä tehtiin anatomian ja ihmisbiologian emeritusprofessori. Tobias oli vierailevana luennoitsijana useissa yliopistoissa ja julkaisi uransa aikana yli 1&nbsp;130 kirjoitusta.

Tobias kuoli 2012 sairastettuaan pitkään.

## Julkaisuja
* *Humanity from Naissance to Coming Millennia* – Kirjassaan Tobias käsittelee merkittäviä edistysaskeleita ihmisen biologian ja evoluution tutkimuksissa. Aihepiiri on hyvin laaja Ihmisen biologiasta, evoluutiosta (alku-Homo, kehittyvä Homo, varhaiset nykyihmiset), ajoituksesta, taksonomiasta ja systematiikasta aina ruokavalioon ja aivojen evoluutioon saakka.
* *Into the Past* – Omaelämäkerrallisessa teoksessaan Tobias kertoo elämänsä 40 ensimmäisen vuoden ajalta anekdootteja, kokemuksia ja ajatuksiaan. 

## Lähteet
Tarcísio Nascentes dos Santos

**Tarcísio Nascentes dos Santos** (s. 27. helmikuuta 1954 Niterói) on brasilialainen roomalaiskatolinen piispa. Hänet vihittiin papiksi Niteróin arkkihiippakuntaan 8. joulukuuta 1978 ja nimitettiin Divinópolisin hiippakunnan johtoon 11. helmikuuta 2009. Piispaksi vihkiminen seurasi 18. huhtikuuta. Pääkonsekraattorina toimi Alano Maria Pena, jota avustivat José Belvino do Nascimento ja Rafael Llano Cifuentes.

## Lähteet
Pedro Brito Guimarães

**Pedro Brito Guimarães** (s. 22. helmikuuta 1954) on brasilialainen roomalaiskatolinen arkkipiispa. Hänet vihittiin papiksi 26. tammikuuta 1986 ja nimitettiin São Raimundo Nonaton hiippakunnan johtoon 17. heinäkuuta 2002. Piispaksi vihkiminen seurasi 14. syyskuuta. Pääkonsekraattorina toimi Augusto Alves da Rocha, jota avustivat Celso José Pinto da Silva ja Cândido Lorenzo González.

20. lokakuuta 2010 Brito Guimarães sai nimityksen Palmasin arkkipiispaksi, jonka virkaan hänet asetettiin 17. joulukuuta.

## Lähteet
Hugo Ventura

**Hugo Ventura Ferreira Moura Guedes** (s. 14. tammikuuta 1988 Vila Nova de Gaia, Portugali) on portugalilainen jalkapallomaalivahti. Hän edustaa Portoa.

Ventura on Porton oma kasvatti, joka liittyi seuran juniorijoukkueeseen vuonna 2001 ja aloitti seurassa ammattilaisuransa vuonna 2007. Hän on edustanut Porton lisäksi lainasopimuksilla Olhanensea (2009–2010, 2011–2012) ja Portimonensea (2010–2011).

Ventura on edustanut Portugalin alle 19- ja alle 21-vuotiaiden maajoukkueita.
William Donne

**William Stephens Donne** (2. huhtikuuta 1876 Wincanton, Somerset – 24. maaliskuuta 1934 Castle Cary, Somerset) oli brittiläinen kriketinpelaaja ja myöhemmin Rugby Football Unionin puheenjohtaja. 

Donne kilpaili vuoden 1900 kesäolympialaisissa Pariisissa, kultaa voittaneessa Castle Caryn *Devon & Somerset Wanderers* -joukkueessa. Donne löi joukkueessa numerolla 8. Hän löi kaksivuoroparisessa ottelussa juoksuja yhteensä 6, kaikki ensimmäisessä sisävuorossa. Toisessa hän ei päässyt lyömään ollenkaan.

Donne toimi kapteenina Somersetin kevyessä jalkaväessä ensimmäisen maailmansodan aikana. Hän edusti Somersetia Rugby Football Unioninissa vuodesta 1902, ja oli organisaation puheenjohtaja 1924-1925.

## Lähteet
* sports-reference 
* Olympiaottelun pöytäkirja
Avraám Papadópoulos

**Avraám Papadópoulos** (, s. 3. joulukuuta 1984 Melbourne, Australia) on kreikkalainen jalkapalloilija, pelipaikaltaan keskuspuolustaja. Hän edustaa Kreikan Superliigassa pelaavaa Olympiakosta. Hän on kotimaansa lisäksi pelannut Turkissa, Kiinassa, Japanissa sekä Australiassa, josta hän palasi Kreikkaan tammikuussa 2019.

## Lähteet
Alano Maria Pena

**Alano Maria Pena** (s. 7. lokakuuta 1935 Rio de Janeiro) on brasilialainen roomalaiskatolinen arkkipiispa. Hänestä tuli dominikaani 8. maaliskuuta 1956, ja hän sai pappisvihkimyksensä 28. lokakuuta 1961. Hänet nimitettiin Belém do Parán arkkihiippakunnan vihkipiispaksi ja Vardimissan titulaaripiispaksi 7. huhtikuuta 1975. Piispaksi vihkiminen seurasi 25. toukokuuta. Pääkonsekraattorina toimi Alberto Gaudêncio Ramos, jota avustivat Alain Marie Hubert Antoine Jean Roland du Noday ja Estêvão Cardoso de Avellar.

Pena sai 14. heinäkuuta 1976 nimityksen Marabán koadjuuttoriprelaatiksi, ja 10. marraskuuta 1976 hänestä tuli sen prelaatti. Hän oli Vardimissan titulaaripiispana, kunnes erosi 26. toukokuuta 1978. 4. joulukuuta 1979 hänet nimitettiin Marabán, 11. heinäkuuta 1985 Itapevan ja 24. marraskuuta 1993 Nova Friburgon piispaksi.

24. syyskuuta 2003 Pena sai nimityksen Niteróin arkkipiispaksi, jonka virkaan hänet asetettiin 23. marraskuuta ja jossa hän toimi, kunnes jäi eläkkeelle 30. marraskuuta 2011.

## Lähteet
Sereno

**Henrique Sereno Fonseca**, pelaajanimeltään **Sereno** (s. 18. toukokuuta 1985 Elvas, Portugali), on portugalilainen jalkapalloilija, jonka pelipaikka on keskuspuolustaja. Hän on edustanut portugalilaista Portoa vuodesta 2010 lähtien.

Sereno on edustanut miesten sarjoissa myös portugalilaisia O Elvasia (2003–2005), Vitóriaa (2005–2010) ja Famalicãoa (lainalla 2006), espanjalaista Real Valladolidia (2010) sekä saksalaista Kölniä (lainalla 2011–2012).
Black Masses

**Black Masses** on doom metal -yhtye Electric Wizardin seitsemäs studioalbumi, joka julkaistiin vuonna 2010.

Albumi ylsi Suomen virallisen listan sijalle 32.

## Kappaleet
# 
# 
# 
# 
# 
# 
# 
# 

## Kokoonpano
* Jus Oborn – kitara ja laulu
* Liz Buckingham – kitara
* Tas Danazoglou – bassokitara
* Shaun Rutter – rummut

## Arvostelut
* About.com: 
* AllMusic: 
* Blabbermouth: 9/10
* Imperiumi: 9½/10
* Metal Forces: 8/10

## Lähteet

## Aiheesta muualla
* Black Masses rateyourmusic.com-sivustolla
* Discogs
*
Benny Davis

**Benny Davis** (21. elokuuta 1895 New York – 20. joulukuuta 1979 Miami) oli yhdysvaltalainen vaudeville-esiintyjä ja populaarimusiikin sanoittaja.

Davis esiintyi vaudevillessa teini-ikäisestä lähtien ja aloitti uransa laulunkirjoittajana soittaessaan vaudeville-laulaja Blossom Seeleyn taustamuusikkona. Hänen ensimmäinen hittinsä oli Con Conradin ja J. Russel Robinsonin säveltämä ”Margie” vuonna 1920. Davisin uran menestynein sanoitus oli vuoden 1926 ”Baby Face”, jonka sävelsi Harry Akst. Davis kirjoitti musiikkia Broadway-näytelmiin *Artists and Models of 1927* ja *Sons o' Guns* (1929). Hänen uransa jatkui 1930-luvun puoliväliin asti.

Davis valittiin Songwriters Hall of Fameen vuonna 1975. Hän kuoli Miamissa vuonna 1979.

## Lähteet
Kóstas Fortoúnis

**Konstantínos ”Kóstas” Fortoúnis** (, s. 16. lokakuuta 1992 Tríkala, Kreikka) on kreikkalainen jalkapalloilija, pelipaikaltaan keskikenttäpelaaja. Hän edustaa kotimaassaan Olympiakosta. Vuosina 2011–2014 hän edusti Saksan Bundesliigassa pelaavaa 1. FC Kaiserslauternia.

Fortoúnis on pelannut Kreikan maajoukkueessa 44 ottelua ja tehnyt niissä seitsemän maalia.

## Lähteet
Markku Oksanen

**Markku Oksanen** (s. 1966) on suomalainen filosofi. Oksanen on koulutukseltaan valtiotieteiden tohtori ja erikoistunut ympäristöfilosofiaan, yhteiskuntafilosofiaan, etiikkaan ja bioetiikkaan. Hän toimii Itä-Suomen yliopistossa filosofian yliopistonlehtorina ja dosenttina ympäristöfilosofiassa.

Oksanen on toimittanut, julkaissut ja opettanut ympäristöfilosofiaa laajalti. Oksasen ja Marjo Rauhala-Hayesin toimittama vuonna 1997 ilmestynyt *[[Ympäristöfilosofia: Kirjoituksia ympäristönsuojelun eettisistä perusteista]]* oli ensimmäinen kattava suomenkielinen ympäristöfilosofian kokoomajulkaisu.

## Teoksia
* 
* 
* 
*Oksanen, Markku & Pietarinen, Juhani (toim.) Philosophy and Biodiversity. Cambridge: Cambridge University Press, 2004. .
* 
* 
* 
* 
*Oksanen, Markku & Siipi, Helena (toim.): The Ethics of Animal Re-Creation and Modification. Palgrave, 2014. .
*Oksanen, Markku, Ashley Dodsworth & Selina O'Doherty (toim.): Environmental Human Rights: A Political Theory Perspective.Routledge, 2018. .
*Kyllönen, Simo & Markku Oksanen (toim.): Ilmastonmuutos ja filosofia. Helsinki: Gaudeamus, 2020.   
*Corrigan, Daniel P. & Markku Oksanen (toim.) Rights of Nature: A Re-examination. Routledge, 2021. 
*Oksanen, Markku & Henri Vogt (toim.) Huomisen huomaava demokratia. Vastapaino, 2023. 

*Kortetmäki, Teea, Markku Oksanen & Mikko Puumala. Kestävyyden filosofia. 

## Lähteet
Ioánnis Fetfatzídis

**Ioánnis Fetfatzídis** (, s. 21. joulukuuta 1990 Dráma, Kreikka) on kreikkalainen jalkapalloilija, pelipaikaltaan keskikenttäpelaaja. Hän edustaa Kreikan Superliigassa pelaavaa Olympiakosta.

## Lähteet
Giórgos Fotákis

**Geórgios ”Giórgos” Fotákis** (, s. 29. lokakuuta 1981 Kalamáta, Kreikka) on kreikkalainen jalkapalloilija, pelipaikaltaan keskikenttäpelaaja. Hän edustaa Kreikan Superliigassa pelaavaa PAOKia.

## Lähteet
Porto Viro

**Porto Viro** tai **Taglio di Porto** on kunta Rovigon maakunnassa Italiassa. Se sijaitsee noin 45 kilometriä Venetsiasta etelään. Kaupungin asukasluku oli 41&nbsp;209 kesäkuun 2016 lopussa.

Lentopalloilija Vigor Bovolenta syntyi kunnassa.

## Lähteet

## Aiheesta muualla
Giánnis Maniátis

**Ioánnis ”Giánnis” Maniátis** (, s. 12. lokakuuta 1986 Livadeiá, Kreikka) on kreikkalainen jalkapalloilija, pelipaikaltaan puolustaja.

## Lähteet
Giórgos Tzavéllas

**Geórgios ”Giórgos” Tzavéllas** (, s. 26. marraskuuta 1987 Ateena, Kreikka) on kreikkalainen jalkapalloilija, pelipaikaltaan laitapuolustaja. Hän edustaa Ranskan Ligue 2:ssa pelaavaa AS Monacoa.
Grigóris Mákos

**Grigóris Mákos** (, s. 18. tammikuuta 1987 Ateena, Kreikka) on kreikkalainen jalkapalloilija, pelipaikaltaan keskikenttäpelaaja. Hän edustaa Kreikan Superliigassa pelaavaa AEK Ateenaa.

## Lähteet
Montagu Toller

**Montagu Henry Toller** (2. helmikuuta 1871 Barnstaple, Devon – 5. elokuuta 1948 Meon Beach, Titchfield, Hampshire) oli brittiläinen kriketinpelaaja ja olympiavoittaja.

Toller kilpaili vuoden 1900 kesäolympialaisissa Pariisissa, kultaa voittaneessa Castle Caryn *Devon & Somerset Wanderers* -joukkueessa. 

Montague Toller kuului Blundell Schoolin joukkueisiin rugbyssa ja kriketissä ja hänen kuusi otteluaan Somersetissä vuonna 1897 teki hänestä kokeneimman pelaajan olympiajoukkueessa. Nopeasyöttöinen Toller teki seitsemän paloa ja antoi vain yhdeksän juoksua olympiaottelun toisessa sisävuorossa. Tämä oli paras henkilökohtainen suoritus Pariisin krikettiottelussa.

## Lähteet
* sports-reference 
* Olympiaottelun pöytäkirja
Stélios Malezás

**Stélios Malezás** (, s. 11. maaliskuuta 1985 Kateríni, Kreikka) on kreikkalainen jalkapalloilija, pelipaikaltaan keskuspuolustaja. Hän edustaa Kreikan Superliigassa pelaavaa PAOKia.

## Lähteet
John Symes

**John Symes** (11. tammikuuta 1879 Crediton, Devon – 21. syyskuuta 1942 Newton Abbot, Devon) oli brittiläinen kriketinpelaaja ja olympiavoittaja.

Symes kilpaili vuoden 1900 kesäolympialaisissa Pariisissa, kultaa voittaneessa Castle Caryn *Devon & Somerset Wanderers* -joukkueessa. Donne toimi joukkueen avauslyöjänä kummassakin sisävuorossa lyöden vaatimattomat 16 juoksua. Hän kuitenkin kaukonäköisesti vei kotiin omin käsin kirjoittamansa ottelun tuloskortin, ja tämä arvokas historiallinen dokumentti on ainoa olympialaisten ainoasta kriketti ottelusta oleva yksityiskohtainen muistiinpano.

## Lähteet
* sports-reference 
* Olympiaottelun pöytäkirja
Raúl Gómez González

**Raúl Gómez González** (s. 17. helmikuuta 1954) on meksikolainen roomalaiskatolinen piispa. Hänet vihittiin papiksi San Juan de los Lagosin hiippakuntaan 23. huhtikuuta 1983 ja nimitettiin Tenancingon hiippakunnan johtoon 26. marraskuuta 2009. Piispaksi konsekroinnin suoritti 25. tammikuuta 2010 Christophe Pierre, jota avustivat Norberto Rivera Carrera ja José Francisco Robles Ortega.

## Lähteet
Michael Silberbauer

**Michael Silberbauer** (s. 7. heinäkuuta 1981 Støvring, Tanska) on tanskalainen jalkapallovalmentaja ja entinen keskikenttäpelaaja. Hän on toiminut viimeksi FC Utrechtin päävalmentajana.

## Lähteet
Nicklas Pedersen

**Nicklas Pedersen** (s. 10. lokakuuta 1987 Køge, Tanska) on tanskalainen jalkapalloilija, pelipaikaltaan hyökkääjä. Hän edustaa Alankomaiden Eredivisien FC Groningenia.

## Lähteet
Heinz Josef Algermissen

**Heinz Josef Algermissen** (s. 15. helmikuuta 1943 Hermeskeil) on saksalainen roomalaiskatolinen piispa. Hänet vihki papiksi Paderbornin arkkihiippakuntaan Lorenz Jäger 19. heinäkuuta 1969. Hänet nimitettiin sen vihkipiispaksi ja Labicumin titulaaripiispaksi 23. heinäkuuta 1996. Piispaksi vihkiminen seurasi 21. syyskuuta. Pääkonsekraattorina toimi Johannes Joachim Degenhardt, jota avustivat Hans Leo Drewes ja Paul Consbruch.

Algermissen sai 20. kesäkuuta 2001 nimityksen Fuldan piispaksi, jonka virkaan hänet asetettiin 23. syyskuuta.

## Lähteet
David Randall-MacIver

**David Randall-MacIver** (31. lokakuuta 1873 Lontoo – 1947) oli brittiläis-yhdysvaltalainen arkeologi ja antropologi, joka tuli tunnetuksi Suur-Zimbabwen yhdistämisestä šoniin.

Randall-MacIver sai koulutuksensa Oxfordin yliopistosta ja aloitti kaivausuransa 1899 Egyptin Abydoksesta William Flinders Petrien johtamilla kaivauksilla. Randall-MacIver löysi kaivauksissa Senusret III:n kuolintemppelin. Hän muutti 1905 Yhdysvaltoihin, kun hänet nimettiin Penn-museon egyptologian kuraattoriksi.

Randall-MacIver teki 1905–1906 kaivauksia nykyisessä Zimbabwessa Suur-Zimbabwessa, Khamissa ja Nyangassa. Hän kirjoitti teoksessa *Medieval Rhodesia* (1906), että Zimbabwen rauniot olivat afrikkalaiset ja noin 1300-luvulta. Tuohon asti niiden ajateltiin olleen kadonneen valkoihoisten perustaman yhteiskunnan rakentamia.

Penn-museosta tuli Randall-MacIverin aikana tunnettu egyptologisesta tutkimuksestaan. Hän johti 1906–1907 museon ensimmäisiä kaivauksia Egyptissä. Vuodet 1907–1910 Randall-MacIver keskittyi erityisesti Ala-Nubian alueeseen, jota oli tuolloin vielä melko vähän tutkittu. Hän erosi 1910 kuraattorin paikalta ajauduttuaan erimielisyyksiin museon johtajan George Byron Gordonin kanssa.

Randall-Maciver oli 1911–1914 Yhdysvaltain maantieteellisen seuran kirjastonhoitajana. Ensimmäisessä maailmansodassa hän palveli tiedustelu-upseerina ja muutti 1921 Roomaan keskittyäkseen Italian ja erityisesti etruskien arkeologiaan. Randall-Maciver julkaisi aiheesta teokset *Villanovans and Early Etruscans* (1924), *The Iron Age in Italy* (1927) ja *Italy Before the Romans* (1928). Toisessa maailmansodassa hän avusti Yhdysvaltain sotaministeriötä pelastamaan Italian kulttuurimonumentteja. Randall-Maciver kuoli 74-vuotiaana vuonna 1947.

## Lähteet
Niki Zimling

**Niki Zimling** (s. 19. huhtikuuta 1985 Tårnby, Tanska) on tanskalainen jalkapalloilija, pelipaikaltaan keskikenttäpelaaja. Hän edustaa Belgian Jupiler Pro Leaguen Club Bruggea.

## Lähteet
David Lafata

**David Lafata** (s. 18. syyskuuta 1981 České Budějovice, Tšekkoslovakia) on tšekkiläinen jalkapalloilija, pelipaikaltaan hyökkääjä. Hän pelasi seuratasolla kotimaansa lisäksi Kreikassa ja Itävallassa.

Lafata pelasi Tšekin maajoukkueessa 41 ottelua ja teki niissä yhdeksän maalia vuosina 2005–2016.

## Lähteet
Tomáš Pekhart

**Tomáš Pekhart** (s. 26. toukokuuta 1989 Sušice, Tšekkoslovakia) on tšekkiläinen jalkapalloilija, pelipaikaltaan hyökkääjä. Hän edustaa puolalaista Legia Varsovaa. Hän on aiemmin pelannut kotimaansa lisäksi Englannissa, Saksassa, Kreikassa, Israelissa ja Espanjassa.

Pekhart pelasi Tšekin A-maajoukkueessa ensimmäisen kerran toukokuussa 2010. EM-kilpailuissa 2012 hän pääsi vaihdosta kentälle kolmessa ottelussa. Kesän 2021 EM-kilpailuissa hän tuli vaihdosta kentälle kolmannessa alkulohko-ottelussa Englantia vastaan. Hän on 23 A-maaottelussaan pelannut kahdeksan kertaa avauskokoonpanossa. Hän on tehnyt kaksi A-maaottelumaalia: lokakuussa 2012 kotikentällä MM-karsintaottelussa Maltaa vastaan ja lokakuussa 2013 MM-karsinnan vierasottelussa samaa maata vastaan.

## Lähteet
Petr Jiráček

**Petr Jiráček** (s. 2. maaliskuuta 1986 Tuchořice, Tšekkoslovakia) on tšekkiläinen jalkapalloilija, pelipaikaltaan keskikenttäpelaaja. Hän edustaa Saksan Bundesliigan VfL Wolfsburgia.

## Lähteet
Roman Hubník

**Roman Hubník** (s. 6. kesäkuuta 1984 Vsetín, Tšekkoslovakia) on tšekkiläinen jalkapalloilija, pelipaikaltaan keskuspuolustaja. Hän on edustanut kotimaassaan Sigma Olomoucia, Sparta Prahaa lainasopimuksella ja Viktoria Plzeňia, Venäjällä FK Moskovaa sekä Saksan Bundesliigassa Hertha Berliniä.

Hubnik on pelannut useissa Tšekin nuorisomaajoukkueissa. Tšekin A-maajoukkueessa hän on pelannut 29 ottelua ja tehnyt niissä kolme maalia vuosina 2009–2016. EM-kilpailuissa 2012 hän pelasi täydet ajan ensimmäisessä alkulohko-ottelussa Venäjää vastaan mutta jäi seuraavissa otteluissa vaihtopelaajaksi. EM-kilpailuissa 2016 hän pelasi täydet minuutit Tšekin kaikissa kolmessa ottelussa.

## Lähteet
Homolka

**Homolka** on muun muassa seuraavien henkilöiden sukunimi:

* Adam Emanuel Homolka (1796–1849), tšekkiläinen viulisti ja soitinrakentaja
* Jaromír Homolka (s. 1926), slovakialais-tšekkiläinen taidehistorioitsija
* Karla Homolka (*Karla Teale*, s. 1970), kanadalainen sarjamurhaaja
* Oskar Homolka (1898–1978), itävaltalainen näyttelijä
* Václav Homolka (s. 1955), tšekkiläinen kommunistipoliitikko ja senaattori
* Walter Homolka (s. 1964), saksanjuutalainen rabbi
Sebastian Waheeb

**Sebastian Waheeb** (s. 1983) on suomalainen urheiluselostaja- tuottaja ja toimittaja, joka työskentelee MTV:llä jääkiekkoselostajana sekä tuottajana. Hän työskenteli ennen MTV:n-vuosiaan Sanoman ja Canal+:n palveluksessa. Waheeb selosti jääkiekon MM-kisoja vuosina 2012 ja 2013 Canal+:lla. Hän toimi usean vuoden ajan urheilutoimittajana MTV3:n Tulosruudussa. Vuodesta 2023 lähtien Waheeb on selostanut myös NHL:ää MTV:lle.

Waheeb oli nuoruudessaan oululaisen paikallisradio Radio Megan juontaja ja selostaja. Hän selosti uransa alkuvaiheissa AC Oulun jalkapallo-otteluita ja Oulun Lipon pesäpallo-otteluita sekä oli toimittajana Oulun Kärppien otteluissa.

## Kuvia

Tiedosto:Veto - Kossu (1.8.2014) 24.JPG|Waheeb työskentelmässä Neloselle Vimpelin Vedon pesäpallo-ottelussa vuonna 2014.


## Lähteet

## Aiheesta muualla

* Sebastian Waheeb Twitterissä
Mullinkosken silta

**Mullinkosken silta** Haminassa on ensimmäinen Pohjoismaihin rakennettu jännitetty betonisilta. Hyötyleveydeltään 9,9-metrinen ja kokonaispituudeltaan 26,4-metrinen palkkisilta on valmistunut vuonna 1950. Silta ylittää Salmenvirran Mullinkosken kohdalla, Haminan ja Husulan välisellä seututiellä 371, ja se on museosilta. Ennen Haminan ja Vehkalahden kuntaliitosta vuonna 2003 kuntien raja kulki sillan poikki.

Ensimmäinen patentti betonirakenteiden jännittämismenetelmälle myönnettiin vuonna 1928. Patentin saaja, ranskalainen Eugène Freyssinet, oli aloittanut selvitystyönsä jo 1910-luvulla. 1940-luvulla hän teki ensimmäiset siltasuunnitelmat, joiden mukaisesti rakennettiin kuusi siltaa Marne-joen yli vuosina 1945–1946. Mullinkosken silta on jännitetty belgialaisen Gustave (Gustaaf) Magnelin kehittämällä ja patentoimalla menetelmällä. Sillassa on kuusi kapeaa palkkia, joiden jännemitta on 19 metriä. Kaapelit ovat nelikulmaisissa suojaputkissa. Siltaan syntyi vaurio, kun putkia injektoitiin jännittämisen jälkeen.  Mullinsillan suunnitelmat ovat ruotsalaista alkuperää. 

Teknisesti ja taloudellisesti Mullinkosken silta ei edistänyt uuden menetelmän laajempaa käyttöön ottoa, mutta silta on hyväkuntoinen. Se otettiin museosillaksi vuonna 1982. Silta sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin teemakohteessa "museosillat".

## Lähteet
* 
*  

### Viitteet

## Aiheesta muualla
Fan-Pix

**Fan-Pix** on ruotsalaisen The Boppers -yhtyeen studioalbumi vuodelta 1980. Levy-yhtiö on Sound of Scandinavia (SOS Recording) ja tuottaja Bosse Waldersten. Albumin kappaleista noin puolet on yhtyeen omaa tuotantoa.

Äänitykset on tehty Park- ja Music Mill -studioilla 1980. Kappale "Do You Love Me" on liveäänitys. Äänittäjät ovat Waldersten, Acke Gaardebaeck ja Kent Larsson.

Kansitaiteen on toteuttanut Ermalm's Egenart ja valokuvaaja on Calle Bengtsson. Valokuvien värikäsittelyn on tehnyt Donna Cronin-Bengtsson.

Suomessa LP-levyjen valmistaja ja jakelija on ollut Polarvox Oy, Arinatie 2, SF-00370 Helsinki 37. Kannen on valmistanut Kirjapaino E. Kuronen.

## Kappaleet

; Sivu 1

# You (P. Jezewski) Sound of Scandinavia
# True Love (I. Wallén) Sound of Scandinavia
# Rama Lama Ding Dong (G. Jones Jr) Jimbo Publ. Co
# TV-Hop (M. Endsley) Acuff-Rose Scandia
# My Love for You (O. Jones) Bens Music
# C'mon and Dance (P. Jezewski) Sound of Scandinavia
# Gotta Get You Near Me Blues (Montgomery) Acuff-Rose Scandia
# Why (I. Wallén) Sound of Scandinavia

; Sivu 2

# Do You Love Me (Jr. Gordy) Universalmusik
# Oh, Baby (I. Wallén) Sound of Scandinavia
# I Fought the Law (S. Curtis) Acuff-Rose Scandia
# Sixteen Candles (L. Dixon – A.R. Khent) Interworld Music AB
# Listen to the Music (V. Wallén) Sound of Scandinavia
# The Shape I'm in (L. Cathy – O. Blackwell) Belinda (Scandinavia) AB
# Do That Boppin' Jive (I. Wallén) Sound of Scandinavia

## Kokoonpano

The Boppers:
* Mats Lagerwall – kitarat, laulu
* Peter Jezewski – basso, laulu
* Ingmar Wallén – kitarat, laulu
* Ville Wallén – rummut, laulu

sekä:
* John Groves – kosketinsoittimet
* Dave Castle – saksofonit
* Kent Larsson – steel-kitara

The Boppersin managerina on toiminut Michel Jezewski.

## Arvioita

Albumi on arvosteltu Blues News -lehdessä. Sen mukaan The Boppers on esiintynyt Suomessa ja ollut suosittu vuoden 1977 tienoilla, kun 1950-luvun musiikin (lähinnä rockabillyn) elvytys maassa oli vasta alkamassa. Arvion mukaan yhtye on kehittynyt paljon sitten ensimmäisten levyjensä ja tätä albumia on sanottu yhdeksi ajankohtansa parhaimmista rock'n'roll-levyistä. Levy on lisäksi monipuolinen sisältäessään myös kantria ("Gotta Get You Near Me Blues") ja merseybeatia ("Do You Love Me").

## Lähteet

* The Boppers LP *Fan-Pix* (Sound of Scandinavia SOSLP-018) 1980

; Viitteet
Line-Up

**Line-Up** on Graham Bonnetin albumi vuodelta 1981.

## Kappaleet
### A-puoli
#   
#   
#  
#   
#  

### B-puoli
#   
#   
#  
#   
#  
#  

## Muusikot
*Graham Bonnet – laulu
*Micky Moody – soolokitara, akustinen kitara, taustalaulu
*Francis Rossi – komppikitara
*Cozy Powell – rummut, lyömäsoittimet
*Gary Twigg – basso
*Jon Lord – kosketinsoittimet, syntetisaattori

## Arviot
* Allmusic: 

## Aiheesta muualla
* ''Line Up'' discogs.com -sivustolla

## Lähteet
* LP-levy Vertigo 6302 151

### Viitteet
Grasshopper (albumi)

**Grasshopper** on seitsemäs J. J. Calen studioalbumi vuodelta 1982.

## Kappaleet
Kaikki kappaleet säveltänyt J. J. Cale ellei toisin mainita.

#
#
#
#
#
#
#
#
#
#
#
#
#
#

## Lähteet
*LP-levy Mercury Records 6302 177

## Aiheesta muualla
*''Grasshopper'' (albumi) Allmusicissa
Witwatersrandin yliopisto

**Witwatersrandin yliopisto**, usein **Wits**, on Etelä-Afrikassa Johannesburgissa toimiva julkinen yliopisto. Yliopiston juuret ovat kaivosteollisuudessa, kuten Johannesburgin ja Witwatersrandin yleensäkin. Se on perustettu 1896 Kimberleyyn kaivosalan oppilaitoksena, ja se on Etelä-Afrikassa kolmanneksi vanhin toiminnassa oleva yliopisto. Vanhimmat ovat 1829 perustettu Kapkaupungin yliopisto ja 1866 perustettu Stellenboschin yliopisto.

## Lähteet
Joel Obi

**Joel Chukwuma Obi** (s. 22. toukokuuta 1991 Lagos, Nigeria) on nigerialainen jalkapalloilija, joka edustaa Italian korkeimmalla tasolla olevaa Torinoa. Obi on pelipaikaltaan keskikenttäpelaaja.

## Lähteet
Over the Fence

**Over the Fence** on Harold Lloydin ensimmäinen niin sanottu Harold-elokuva, joka ilmestyi valkokankaalle Yhdysvalloissa vuonna 1917. Poiketen muista Lloydin elokuvista, tämän hän oli ohjannut itse. Harold Lloyd oli tehnyt aikaisemmin vain Lonesome Luke -lyhytelokuvia, mutta vaihtoi tästä ”Chaplin-imitaatiosta” kuitenkin pian hahmoa rillipäiseen Haroldiin. Se oli Lloydille myös taloudellisesti kannattava teko, sillä hän sai ensimmäisen Harold-elokuvan lipputuloista huomattavasti enemmän rahaa kuin aikaisemmista elokuvistaan. Huomattuaan tämän Haroldia ei enää nähty Lonesome Luke -hahmossaan. Vaikka elokuvassa päähenkilön nimi on Ginger, hahmo on kuitenkin ulkoisesti saman näköinen kuin myöhemmissä Lloydin elokuvissa oleva Harold. Elokuvassa näytellyt Bebe Daniels oli oikeastikkin Harold Lloydin rakkauden kohde, jota tämä myös kerran kosi. Bebe ei kuitenkaan suostunut siihen heidän välisen ikäeronsa tähden.

Harold työskentelee tavaratalossa. Rankan työpäivän jälkeen hän päättää mennä katsomaan baseball-ottelua. Hän käy hankkimassa kahdet liput kyseiseen tapahtumaan. Harold tarjoaa toista lipuista nuorelle ystävättärelleen ja rakkauden kohteelleen, Bebelle. Mutta samaan aikaan, kun hän puhuu puhelimessa Beben kanssa, Snub (eräs tavaratalon työskentelijöistä, joka myös havittelee Bebeä itselleen) hivuttaa kätensä hänen taskuunsa ja ottaa sieltä liput. Harold ja Bebe matkustavat stadionille, mutta Harold huomaakin, ettei hänellä ole lippuja ja menee ostamaan sellaiset. Pian Beben luokse hiippailee Snub, joka tarjoaa tälle lippua. He menevät katsomaan peliä. Haroldin ostettua lippunsa hän palaa paikalle, johon jätti Beben, mutta Bebe onkin poissa. Harold kävelee stadioniin. Yhtäkkiä Harold huomaa Snubin ja Beben katsomossa. Hän menee lyömään Snubia keskelle nenää, löylyttää muut pelaajat, jotka yrittävät estää häntä ja karkaa Beben kanssa paikalta.

## Aiheesta muualla
*
Petter Mantsinen

**Petter Mantsinen** (8. elokuuta 1901 Hoilola, Korpiselkä – 9. syyskuuta 1992) oli suomalainen kansanrunoilija. 

## Teoksia
* *Petterin runoja*. Omakustanne, Kouvola 1974, 2. painos, kansi Kaarina Kääriäinen, Kouvola 1980
* Mantsisen runoja on julkaistu myös runoantologiassa *Kirkukaa keltaiset terälehdet* , toim. Eeva Tikka, Kerttu Parviainen ja Sirkka Riite. Kirjailijayhdistys Ukri ry.:n julkaisuja 9. Ukri, Joensuu 1981 

## Lähteet
* 
* Pohjoiskarjalaisten nykykirjailijoiden matrikkeli : Petter Mantsinen 

### Viitteet
Signe Hirvihauta-Heino

**Signe Kustaava Heino** (o.s. **Toivonen**; 26. syyskuuta 1901 Luopioinen – 19. toukokuuta 1993) oli suomalainen runoilija.

Heino kävi keskikoulun. Hän toimi kotitalousneuvojana Kangasalan kotitalousopistossa vuonna 1935 ja kansakoulujen kotitalousopettajana Tampereella vuonna 1955. Kotitalousneuvojana Heino toimi Peräseinäjoella ja Tyrvännössä ja kotitalousopettajana Hattulassa, Jurvalla ja Rantasalmella vuosina 1939–1966. Heino omisti myös Vaate- ja Lyhyttavaraliike nimisen yrityksen Hämeenlinnan maalaiskunnassa.

Heinon vanhemmat olivat teurastaja, maanviljelijä Nestori Toivonen ja Maria Kustaava (o.s. Starck). Heinon puolisot olivat Väinö Rikhard Heino vuosina 1923–1951 ja Reino Ilmari Heinilä vuosina 1965–1971. 

## Teoksia
* *Muistojen lehdet* : runoja. Tekijä, Kangasala 1966
* *Erämaan hiekkaa* : runoja. Tekijä, Luopioinen 1973
* *Sirpaleita* : runoja. Tekijä, Luopioinen 1976

## Lähteet
* 

### Viitteet
Uudenseelanninjuutalaiset

**Uudenseelanninjuutalaiset** ovat Uudessa-Seelannissa asuvia juutalaisia. Vuoden 2006 väestönlaskennan mukaan maassa asui 6&nbsp;858 henkilöä, jotka ilmoittivat uskonnokseen juutalaisuuden, mutta vain 1&nbsp;599 henkilöä, jotka ilmoittivat etniseksi taustakseen juutalaisen, israelilaisen tai heprealaisen.

## Historia

Juutalaisia alkoi tulla pienissä määrin Uuteen-Seelantiin samaan aikaan eurooppalaissiirtolaisten kanssa 1800-luvun alkupuolella. Englannista tulleet juutalaiskauppiaat John Montefiore, Joel Polack ja David Nathan olivat aktiivisia Pohjoissaarella jo 1830-luvulla. Juutalaisia oli myös ensimmäisten Wellingtonin alueen siirtolaisten mukana 1843. Juutalaisia tuli enemmän kultakuumeen aikana 1860-luvulla. Tuolloin heitä tuli Englannin lisäksi myös Saksasta ja Puolasta. Venäjältä ja Puolasta heitä tuli myös pakoon vuoden 1881 vainoja. Suurin osa tuli kuitenkin edelleen Britanniasta tai Australian kautta. Juutalaiset sopeutuivat elämään Uudessa-Seelannissa melko hyvin. Toisin kuin esimerkiksi tuon ajan Britanniassa, juutalaisia ei juuri syrjitty. 1800-luvun aikana perustettiin useita synagogia esimerkiksi Dunediniin, Christchurchiin, Wellingtoniin ja Aucklandiin.

1900-luvulla juutalaisia alkoi tulla suuremmassa mittakaavassa muualtakin kuin Britanniasta. Heitä pakeni esimerkiksi natsi-Saksasta ennen toisen maailmansodan alkua. Sodan jälkeen heitä pakeni myös esimerkiksi Unkarista epäonnistuneen Unkarin kansannousun jälkeen. 1980- ja 1990-lukujen aikana juutalaisia tuli etenkin Neuvostoliiton alueelta. Vielä hiljattaisempia muuttajia ovat Israelista ja Etelä-Afrikasta tulleet juutalaiset. Juutalaisten määrää on toisaalta vähentänyt heidän muuttonsa Israeliin, Britanniaan ja Australiaan.

## Kulttuuri
Uudessa-Seelannissa toimii useita eri alojen juutalaisia seuroja sekä juutalaisia kouluja ja päiväkoteja. Juutalaiset julkaisevat myös omaa lehteään nimeltä *The New Zealand Jewish Chronicle*. Juutalaisyhteisön päämiehenä toimii virallisesti Kansainyhteisön päärabbi. Pääosa maan rabeista palkataan ulkomailta. Uudenseelanninjuutalaiset ovat ottaneet osaa myös siionistiseen liikkeeseen. Yhteisö on muun muassa kerännyt rahaa Israelissa tehtyihin ympäristöhankkeisiin.

## Lähteet
Václav Pilař

**Václav Pilař** (s. 13. lokakuuta 1988 Chlumec nad Cidlinou, Tšekkoslovakia) on tšekkiläinen jalkapalloilija, pelipaikaltaan laitalinkki. Hän edustaa Saksan Bundesliigan VfL Wolfsburgia.

## Lähteet
Daniel Kolář

**Daniel Kolář** (s. 27. lokakuuta 1985 Praha, Tšekkoslovakia) on tšekkiläinen jalkapalloilija, pelipaikaltaan keskikenttäpelaaja. Hän edusti vuonna 2019 päättyneellä pelaajaurallaan pisimpään FC Viktoria Plzeňia. Kotimaansa lisäksi hän pelasi Turkissa Gaziantepsporin joukkueessa kaudella 2016–2017.

Kolář pelasi Tšekin alle 21-vuotiaiden maajoukkueessa ikäluokan EM-kilpailuissa 2007. Tšekin A-maajoukkueessa hän pelasi 29 ottelua ja teki niissä kaksi maalia vuosina 2009–2016. Ensimmäinen maali syntyi syyskuussa 2011 ystävyysottelussa Ukrainaa vastaan ja toinen maaliskuussa 2013 MM-karsintaottelussa Armeniaa vastaan. EM-kilpailuissa 2012 Kolář pelasi toisen jakson alkulohko-ottelussa Kreikkaa vastaan tultuaan kentälle loukkaantuneen Tomáš Rosickýn tilalle ja viimeisen alkulohko-ottelun Puolaa vastaan kokonaan. EM-kilpailuissa 2016 hän pääsi kentälle vain viime hetkiksi viimeisessä alkulohko-ottelussa Turkkia vastaan, ja se jäi hänen viimeiseksi maaottelukseen.

## Lähteet
Can’t Get Enough

**Can't Get Enough** on Eddy Grantin albumi vuodelta 1981.

## Kappaleet
### A-puoli
#
#
#
#

### B-puoli
# 
# 
# 
# 
# 

## Muusikot
* Eddy Grant – kaikki soittimet
* Sonny Akpan – congarummut
* Mark James – basso kappaleessa Give Yourself to Me
* Jimmy Haynes – basso kappaleessa That Is Why

## Lähteet
* LP-levy ICEL 21 (Ice Records)